Diari Oficial de la Generalitat Valenciana


Sumari del DOGV 7643, del 26-10-2015 (2015/8610)

ACORD de 23 d'octubre de 2015, del Consell, pel qual s'autoritza per a l'aprovació de l'expedient d'enriquiment injust 44/2015 i la imputació, a càrrec del Pressupost de la Generalitat de l'exercici 2015, de les obligacions contretes durant l'exercici 2014 i anteriors per la prestació de serveis i subministraments als distints centres de gestió de la Conselleria de Sanitat Universal i Salut Pública.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7643

Data del DOGV
:   26-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8610


Data del document
:   23-10-2015

Organisme emissor
:   Conselleria de Sanitat Universal i Salut Pública

Tipus de document
:   Acord

Descriptors 

:   * Conselleria de Sanitat Universal i Salut Pública

ACORD de 23 d'octubre de 2015, del Consell, pel qual s'autoritza per a l'aprovació de l'expedient d'enriquiment injust 44/2015 i la imputació, a càrrec del Pressupost de la Generalitat de l'exercici 2015, de les obligacions contretes durant l'exercici 2014 i anteriors per la prestació de serveis i subministraments als distints centres de gestió de la Conselleria de Sanitat Universal i Salut Pública. [2015/8610]  
El Consell, en la reunió del dia 23 d'octubre de 2015, va adoptar l'acord següent:  
En aplicació d'allò que estableixen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon a la consellera de Sanitat Universal i Salut Pública resoldre, amb l'autorització prèvia del Consell, els expedients d'enriquiment injust tramitats per la conselleria esmentada.  
De conformitat amb allò que disposa l'article 19.2 de la Llei 1/2015, de 6 de febrer, de la Generalitat, la tramitació de l'expedient esmentat està justificada per la necessitat d'atendre el compliment de les obligacions econòmiques de la Generalitat, en haver rebut satisfactòriament la Conselleria de Sanitat Universal i Salut Pública els serveis i subministraments compresos en l'expedient de referència.   
Per tot d'allò que s'ha exposat, a proposta de la consellera de Sanitat Universal i Salut Pública, el Consell  
  
  
ACORDA  
  
Primer  
Autoritzar l'aprovació de l'expedient d'enriquiment injust 44/2015 per la titular de la Conselleria de Sanitat Universal i Salut Pública.  
  
  
Segon  
Autoritzar la imputació al pressupost ordinari de la conselleria esmentada de les obligacions contretes per import de 39.931.739,37 euros (l'IVA inclòs), a favor de les distintes empreses que han prestat de conformitat els serveis i subministraments compresos en la relació d'obligacions pendents de pagament de l'expedient esmentat als distints centres de gestió de la conselleria durant l'exercici 2014 i anteriors.  
  
Valencia, 23 d'octubre de 2015,  
  
El conseller secretari, per substitució,  
VICENT MARZÀ IBÁÑEZ